Ćumurija most

Ćumurija most je jedan od mostova preko Miljacke u Sarajevu. Nalazi se u blizini Atmejdana. Sagradio ga je Hadži Hasan prije 1556, od drveta i popravljan je nekoliko puta. Prvobitno se zvao hadži Hasanova ćuprija, a napravljen da poveže mahalu oko Ajas-pašine džamije, s desne obale, i mahalu Bakr-babine džamije u Atmejdanu na lijeve obale Miljacke. Vremenom je most u narodu dobio današnje ime – Ćumurija. Most je nekoliko puta pretrpio velika oštećenja od poplava, pa je drvena konstrukcija 1886. zamijenjena željeznim mostom koji je prvobitno služio za potrebe izgradnje željezničke pruge Bosanski Brod – Zenica. Most je dobio svoje ime je po lužini ćumura kojeg su sabljari prenosili preko mosta, a njihove trgovine su bile locirane u blizini. Od 1919. most se zvao Zrinjskog most, po hrvatskom banu Petru Zrinjskom, a 1993. mu je vraćeno ime Ćumurija. Nakon rekonstrukcije 2002. most je otvoren za saobraćaj motornih vozila. Godine 2012. upotrebom linearne LED svjetiljke most je osvijetljen ulaganjem 80 000 konvertibilnih maraka. Reference Vanjski linkovi https://web.archive.org/web/20140408233808/http://tvsa.ba/ba/vijesti/most_cumurija_od_veceras_osvijetljen_led_rasvjetom http://www.sarajevo360.ba/bs/cumurija-most Arhivirano 11. 1. 2014. na Wayback Machine Nedovršeni članak Ćumurija most koji govori o arhitekturi treba dopuniti. Dopunite ga prema pravilima Wikipedije.